Papers, Please

Papers, Please on indie-videopelikehittäjä Lucas Popen kehittämä pulmapeli, joka julkaistiin 8. elokuuta 2013 Microsoft Windowsille ja OS X:lle. Pelistä julkaistiin 14. helmikuuta 2014 myös versio Linuxille, 12. joulukuuta 2014 iOS:lle ja 12. joulukuuta 2017 PlayStation Vitalle.

Pelaaminen 

Peli sijoittuu kuvitteelliseen Arstotzkan valtioon, jonka rajalla pelaaja työskentelee passintarkastajana. Ideana on tarkastaa kaikkien maahantulijoiden maahantulodokumentit sääntöjen mukaan ja joko hyväksyä tai hylätä ne. Tarkistettavana on aluksi passi, mutta myöhemmin tarkastettavaksi tulevat myös maahantulolupa, henkilökortti ja muita asiakirjoja. Niinpä pelin vaikeustaso kasvaa hiljalleen. Pelaaja ansaitsee rahaa onnistumisensa mukaan. Pelaajalla on perhe, jolle kuuluu jokaisen työpäivän jälkeen ostaa ruokaa, lääkkeitä ja lämpöä.

Vastaanotto 

Papers, Please sai kriitikoilta hyvän vastaanoton. Arviointeja kokoavalla Metacritic-sivustolla se on saanut 85 pistettä sadasta. Erityisesti on kehuttu pelin mekaniikan tarjoamaa uppoutumista sekä pelin aikaansaamia vahvoja tunnereaktioita.

Lähteet

Aiheesta muualla 
 Virallinen sivusto 
 Papers, Please Wiki Wikia. 

1980-luvulle sijoittuvat videopelit
Vuoden 2013 videopelit
Indie-videopelit
Pulmapelit
Windows-pelit
Mac OS -pelit
Linux-pelit
IOS-pelit
PlayStation Vita -pelit